27 lokalità f'Malta u Għawdex se jibbenefikaw mill-inizjattiva tal-Unjoni Ewropea Wi-Fi 4EU li tipprovdihom b'Wi-Fi b'xejn. Kull lokalità se tingħata €15,000, u l-internet għandu jkollu minimu ta' 30Mbps fil-veloċità tiegħu. Din l-inizjattiva se tiġi attwata f'Malta permezz tad-Direttorat tal-Gvern Lokali. DOI: Jeremy Wonnacott Is-Segretarju Parlamentari għall-Gvern Lokali Silvio Parnis qal li minbarra s-somma ta' €15,000, se tingħata wkoll assistenza finanzjarja ulterjuri lill-kunsilli lokali. Parnis kompla jgħid li l-Gvern jemmen fl-awtonomija tal-kunsilli lokali u kien għalhekk li ngħataw il-libertà li jindikaw f'liema partijiet tal-lokal għandu jiġi installat dan is-servizz. Is-Segretarju Parlamentari appella lil dawk il-kunsilli lokali li għadhom ma applikawx għal din l-inizjattiva sabiex japplikaw. .td_uid_3_5ee4e1a38f860_rand.td-a-rec-img{text-align:left}.td_uid_3_5ee4e1a38f860_rand.td-a-rec-img img{margin:0 auto 0 0}